cyanic-selkie/wikianc huggingface dataset:
Jūrmala
Die huidige stad is op 11 November 1959 geskep toe die stede Sloka, Ķemeri en Rīgas Jūrmala met 'n aantal vissersdorpe (in wes-oostelike rigting: Ķemeri, Jaunķemeri, Sloka, Kauguri, Vaivari, Asari, Melluži, Pumpuri, Jaundubulti, Dubulti, Majori, Dzintari, Bulduri en Lielupe) tot 'n gemeenskaplike nedersetting saamgesmelt is wat tans oor 'n afstand van 32 kilometer vanaf die Lielupe-rivier se uitmonding in die Oossee tot by die stadswyk Kauguri strek. Groot dele van Jūrmala is vir padverkeer gesluit om die rustige karakter van die strand- en gesondheidsoord te bewaar. Die Nasionale Ķemeri-park met sy moeraslande en talle mere is wes van Jūrmala geleë.
Boukuns
Jūrmala staan bekend vir sy unieke houtboukuns. Hout is hier nie slegs om estetiese rede as boumateriaal gebruik nie, maar ook vanweë sy spesifieke eienskappe. So pas dit uitstekend by die wisselende weerstoestande aan en hou ook geen nadelige gevolge vir die menslike gesondheid en omgewing in nie. Hout was sodoende die gewildste en mees gebruikte boumateriaal vir huise wat hier in die 19de en vroeë 20ste eeu gebou is.
Monika van Paemel
Op 16 Julie 1993 het sy 'n barones geword.
Nick Russell (akteur)
Nick Russell (gebore 1985) is 'n Australiese akteur en skrywer. Hy is bekend vir sy rolle in die televisiereekse Neighbours (1985), Pig's Breakfast (1999), en Winners & Losers (2011).
Sterrestelsel
Fisiese eienskappe
Dit blyk dat hierdie klassifikasie met Hubble se tipe-klassifikasie ooreenstem. Die koel, rooi reuse (spektraaltipe K) is oorheersend in die elliptiese stelsels en die uiters warm blou superreuse (spektraaltipe A) word oorwegend in die spiraal en onreëlmatige stelsels aangetref. In 1943 het Baade ontdek dat die sterre naby die kern van Andromeda net met rooigevoelige fotografiese plate onderskei kon word en die sterre in die buitenste dele net met blougevoelige plate.
Trakai
Trakai, 'n stad met 'n oppervlakte van 11,5 vierkante kilometer en 'n bevolking van 4 298 (2018), is een van die gewildste toeriste-aantreklikhede in Litaue. Die stad is 28 kilometer suidwes van die hoofstad Vilnius geleë en word gekenmerk deur sy ligging op 'n heuwelagtige skiereiland tussen die Tatare-meer (Litaus: Totoriškių ežeras) in die weste en die Bernhardinai-meer in die ooste, waaraan die Galvė-meer in die noorde aansluit. Trakai is sedert 1950 die administratiewe sentrum van die gelyknamige distriksmunisipaliteit. Die Gotiese waterkasteel van Trakai in die Galvė-meer, wat van rooi bakstene gebou is, is die enigste van sy soort in Oos-Europa. Die kasteel verwys na die beduidende rol wat Trakai as hoofkwartier van die Litause grootvorste en as tweede hoofstad van Litaue (ná Kernavė) in die Middeleeue gespeel het, onder meer as vesting gedurende die oorloë teen die ridders van die Duitse Orde. Dit is nooit ingeneem nie.
Sunny Suwanmethanont
Sunny Suwanmethanont (gebore 18 Mei 1981) is 'n Thaise akteur. Hy is bekend vir sy rolle in die rolprente Dear Dakanda (2005), Shambala (2012), I Fine..Thank You Love You (2014), en Heart Attack (2015).
Saampersbaarheid
In termodinamika en vloeimeganika, is saampersbaarheid 'n maatstaf van die relatiewe volume verandering van 'n vloeier of vastestof as 'n reaksie op 'n drukverandering.
William Sturgeon
Elektromagneet
Hy het opgemerk dat die draadwikkelings mekaar versterk omdat die stroom in die parallelle drade altyd in dieselfde rigting loop. Wanneer dit gemagnetiseer is, kon sy elektromagneet ongeveer vier kilogram optel, of twintig keer sy eie massa. Toe die krag afgeskakel word, het die yster gedemagnetiseer en dadelik sy vrag laat val.
Walter van den Broeck
In 2010 skryf hy die draaiboek vir 'n strokiesprent deur Reinhart.
Benedict Samuel
Benedict Samuel (gebore 15 April 1988) is 'n Australiese akteur, skrywer, en regisseur. Hy is bekend vir sy rolle in die rolprente The Walk (2015) en The Stanford Prison Experiment (2015), en in die televisiereekse The Walking Dead (2010) en Gotham (2014).
Sornram Teppitak
Sornram Teppitak (gebore 22 Augustus 1973) is 'n Thaise akteur. Hy is bekend vir sy rolle in die rolprente Dreamers (1997), Friendship Breakdown (1999), Garuda (2004), en Hanuman klook foon (2008).
USS Thresher (SSN-593)
Ondersoek
Die ongeluk het tot gevolg gehad dat die Amerikaanse Vloot die American SubSafe Programme op die been gebring het. Dit is 'n kwaliteitsprogram wat verseker dat elke onderdeel ondersoek en aanvaar of afgekeur word. In die toekoms sal geen duikboot in diens gestel word alvorens die nodige sertifikate uitgereik is nie. Alhoewel die USS Scorpion gesink het na die instelling van die program was dit nooit gesertifiseer as deel van die program nie.
Susan Boyle
Susan Margaret Boyle (* 1 April 1961) is 'n Skotse sangeres wat in 2009 wêreldwye roem verwerf het met haar verskyning as deelnemer aan Britain's Got Talent. Boyle het groot aandag getrek met haar eerste opvoering in die kompetisie se eerste rondte, toe sy "I Dreamed a Dream" van Les Misérables gesing het, wat vir die eerste keer op 11 April 2009 in die Verenigde Koninkryk uitgesaai is. In die finale rondte van die Britain's Got Talent-televisiereeks het Boyle op tweede plek geëindig, ná die danstroep Diversity.
Lewensgeskiedenis
Susan Boyle is op 1 April 1961 in Blackburn, West Lothian (Skotland) gebore tot haar vader Patrick Boyle, 'n mynwerker, Tweede Wêreldoorlog-veteraan en sanger by die Bishop's Blaize, en haar moeder Bridget, 'n stenogafriese tikster. Haar ouers was beide immigrante vanuit County Donegal (Ierland). Sy is die jongste van vier broers en ses susters.
Britain's Got Talent
Boyle was een van die veertig handelinge wat deurgedring het na die semifinale rondte. Sy het laaste op die eerste semifinaal op 24 Mei 2009 opgetree en "Memory" van die musiekblyspel Cats gesing. In die openbare stemming was sy die handeling wat die meeste stemme ontvang het om na die finaal deur te dring, saam met die dansgroep Diversity. Sy was duidelik die gunsteling om die finale rondte te wen, maar het in die tweede plek ná Diversity geëindig; die televisiegehoor in die VK was 'n rekordgetal van 17,3 miljoen kykers.
Dahan
Tradisionele Oos-Asiatiese maansonkalenders verdeel ’n jaar in 24 sontermyne.
Sjema Jisrael
Die term "sjema" verwys by implikasie ook na al drie gedeeltes van die daaglikse gebed wat begin met Sjema Jisra'él. Hierdie gedeeltes van die Tora omvat Dwarim/Deuteronomium 6:4–9, Dwarim/Deuteronomium 11:13-21 en Bemidbar/Numeri 15:37–41. Dit word gelees in die parasjot (of weeklikse Tora-skriflesings) wat onderskeidelik as We'etganan ("ek het gesmeek"), Ékew ("ten gevolge van"), en Sjelág ("stuur!") bekend staan. Die Sjema Jisra'él word tydens elke dag se aandgebed (Ma'ariew, מעריב) en oggendgebed (Sjagariet, שחרית) geresiteer.
Geloofsvaste Jode beskou die sjema as 'n belangrike deel van hul gebedsdiens, en die tweedaaglikse resitasie daarvan word as 'n mitswa (מִצְוָה), oftewel 'n godsdienstige gebod geag. 'n Joodse gebruik bestaan om die sjema as jou laaste woorde te uiter, en Joodse ouers leer hulle kinders om dit te resiteer voordat hulle gaan slaap. In die aangehaalde gedeeltes van die Tora word verskeie gebooie aangespreek wat belangrik is vir die praktyk van die Joodse geloof:
Lapitakultuur
Oorsprong
Die ortodokse siening wat deur Roger Green en Peter Bellwood gehandhaaf word, en vandag deur die meeste spesialiste aanvaar word, is die sogenaamde "Tripel-I-model" (kort vir “indringing, innovasie en integrasie"). Volgens dié model het die vroeë Lapitakultuur na vore gekom as gevolg van 'n drieledige proses: die “indringing” van die Austronesiese volke van die eilande van Suidoos-Asië (en hulle taal, material en idees) in die nabye Oseanië; “innovasie” deur die Lapitavolk toe hulle eers Melanesië bereik het, in die vorm van nuwe tegnologieë; en “integrasie” van die Lapitavolk in die reeds bestaande (nie-Austronesiese) bevolkings.
Charlie Trairat
Charlie Trairat (gebore 19 Januarie 1993) is 'n Thaise akteur. Hy is bekend vir sy rolle in die rolprente My Girl (2003), The King Maker (2005), Mummys Island (2006), en Dorm (2006).
Xiaohan
Xiaohan (Chinees: 小寒; pinyin: xiǎohán) of shokan (Japannees: 小寒) is die 23ste sontermyn en die tyd wanneer die winterkoue begin. Dit begin wanneer die son die luglengtegraad 285° bereik en eindig wanneer dit die lengtegraad 300° bereik. Dit verwys meer dikwels spesifiek na die dag wanneer die son presies op die lengtegraad 285° is.
Gladiolus quadrangularis
Gladiolus quadrangularis is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
Amphicoelias
Amphicoelias (van die Griekse αμφι amphi, "aan albei kante", en κοιλος koilos, "hol", "konkaaf") is ’n genus plantvretende souropode-dinosourusse wat. Omdat dié been weggeraak het nadat dit in die 1870's bestudeer en beskryf is, is tekeninge en notas die enigste bewyse. Die fossiel is in die Morrison-formasie in Wes-VSA gevind.
Ongeluksrivier (spruit, Noord-Kaap, 31,29°S, 21,12°O)
Die Ongeluksrivier is 'n spruit wat in die Noord-Kaap, Suid-Afrika vloei.
Atjehs
Atjehs of Acehnees (Bahsa/Basa Acèh, بهسا اچيه, [bahsa at͡ʃeh]; letterlik: "taal van Atjeh") is 'n Maleis-Polinesiese taal wat in Suidoos-Asië op die eiland Sumatra van Indonesië asook deur Atjehs-emigrante in die Maleisiese deelstaat Kedah gepraat word. Die taal word tans deur sowat 3,5 miljoen mense gepraat, hoofsaaklik Atjehs of Acehnese. Dit word met die Latynse of die Arabiese alfabet geskryf. Die Arabiese alfabet is deur Arabiese handelaars na Atjeh saamgebring, terwyl tydens die bestaan van Nederlands-Indië die Latynse alfabet in algemene gebruik gekom het.
Bin Bunluerit
Bin Bunluerit (gebore 27 Mei 1963) is 'n Thaise regisseur, akteur, en skrywer. Hy is bekend vir sy rolle in die rolprente Bang Rajan (2000), Alexander (2004), The Troop of Ghost (2004), en Panya Raenu 3 Rupu Rupee (2013).
Eksotermies (biologie)
In algemene taalgebruik word die term "koudbloedig" dikwels gebruik. Die teenoorgestelde van eksotermies is endotermies ("warmbloedig"), hoewel daar oor die algemeen geen volstrekte of duidelike skeiding is tussen die aard van ekso- en endotermiese diere nie.
Jorge Bolet
Lewe
In 1937 het Bolet die Walter W. Naumburg Stigting Kompetisie gewen en sy debuut uitvoering gegee. In 1942 het Bolet by die Amerikaanse Leër aangesluit. Hy was na Japan gestuur as deel van die Okkupasie-leër. Terwyl hy daar was het hy die Japannese debuut-uitvoering van The Mikado gedirigeer. Hy het sy eerste opname vir die Boston plate-etiket gemaak wat in 1952 opnames van Bolet se uitvoerings gepubliseer het. Hy het hom goed van sy taak gekwyt in die Klavierconcerto No. 2 Op. 16 van Sergei Prokofiëf met die Cincinnati Simfonieorkes vir Don Gabor se Remington etiket. Hy het ook die Vier Scherzi van Frederic Chopin uitgevoer wat ook deur Remington opgeneem is. Hierdie opnames was in die herfs (Noordelike Halfrond) van 1953 gemaak.
Combretum acutifolium
Combretum acutifolium is 'n struik wat aan die familie Combretaceae behoort. Die plant is inheems in Limpopo, Angola, die Demokratiese Republiek die Kongo, Tanzanië en Zambië.
AHRLAC Holdings Ahrlac
Tegniese gegewens
Leë massa: 2 000 kg
Werkverrigting
Diensplafon: 9 450 meter (31 004 vt)
Behouering
Behouering is die mees ekonomiese en doeltreffende manier om goedere te vervoer, en dit word vir in- en uitvoer sowel as vir binnelandse vervoer gebruik. Behouering beteken dat firmas nie meer talle klein pakkies per trein of skip hoef te vervoer nie. Dit word in groot houers verpak, verseël en vervoer, in Suid-Afrika deur die Suid-Afrikaanse Spoorweë en Hawens.
Houers
Houers kan vierkantig of silindries wees. Die internasionale standaardformaat van die houers is 240cm X 240cm X 600cm. Die Suid-Afrikaanse behoueringstelsel is die enigste ter wêreld wat vier groottes kan hanteer, naamlik houers van 3m, 6m, 9m of 12m lank Dit beteken dat die uitvoerder wat op 'n klein skaal handel dryf, ook van die stelsel gebruik kan maak. Vlekvrye-staalhouers word gebruik vir produkte wat verhit of geïsoleer moet word of wat bo en onder drukuitlate vereis. Ligte vloeistowwe, soos melk, wyn, petrol en chemikalieë, kan in houers soos pad-en spoor tenkwaens vervoer word as daar nie geriewe vir die hantering van los houers is nie. Spesiale houers word gebruik vir gevaarlike sure, vloeibare chroomlooisout, bytsoda en swaeldioksied. Geïsoleerde houers vir bederfbare produkte en koelhouers word ook gebruik. Ook 'n deur-tot-deur-houerdiens, waar die houer regstreeks na die verkoper geneem word en, nadat dit gepak is, dan reguit na sy klant gebring word, is in Suid-Afrika ingestel. Die behoueringstelsel is só prakties gerig dat feitlik enigiets vervoer kan word, selfs 'n hele fabriek kan stuksgewys in houers gepak en vervoer word. Die goedere wat vervoer kan word, is 50 uiteenlopend soos motors, sonneblomsaad, waspoeier, ingemaakte vrugte en groente, tabak, papierprodukte en koeldrank.
Behouering in Suid-Afrika
Suid-Afrika se behoueringstelsel word as een van die beste ter wêreld beskou, en die R2 000 miljoen wat belê is met die oog op die oorskakeling na 'n volledige behoueringstelsel, het verseker dat Suid-Afrika tot die jaar 2000 en daarná sy posisie as Europa se vyfde grootste handelsvennoot sal behou. Sonder behouering sou Suid¬Afrika nie kon meeding nie op 'n mark waar dit al hoe moeiliker word om konvensionele skepe, wat meer arbeid verg en nie vir behouering toegerus is nie, te hanteer. Arbeidskaarste, stygende koste en die groot volume vrag wat hanteer moet word, is alles faktore wat deur die behoueringstelsel uitgeskakel word. Om die behoueringstelsel nog meer ekonomies te maak, het die Suid-Afrikaanse Spoorweë in 1970 vraggeld op goedere wat in houers verpak is, met tot 10 % verlaag om die gebruik van behouering aan te moedig. Die oorskakeling na behouering het Suid-Afrika nie soveel gekos nie. 'n Reuse deel van die kapitaal vir die oorskakeling na die behoueringstelsel in die strategiese, mineraalryke handel het van Europese kant gekom terwyl die res van die Suid-Afrikaanse nasionale handelskeepsdiens, Safmarine. en die Suid-Afrikaanse Spoorweë en Hawens gekom het. In Julie 1977 het 'n nuwe era in die vervoerwese vir Suid-Afrika aangebreek toe die eerste reuse-houerskip in Kaapstad se nuwe houerhawe vasgemeer het.
Ontwikkeling sedert 1977
'n Vervoeromwenteling is ingelui toe 'n spesiaal geboude kaaihyskraan, so hoog soos 'n 15-verdiepinggebou, altesame 1 300 houers van vragwagrootte van die eerste groot houerskip in Kaapstad begin aflaai het. Dié skip het in die nuwe houerhawe vasgemeer. Die oorskakeling na volledige behouering het R2000 miljoen, oftewel die koste van twee Oranjerivier-besproeiingsprojekte, gekos. Die hawens van Kaapstad, Port Elizabeth en Durban is ten volle in werking met diepsee-ankerplekke, kuslaaiplekke, kaaihyskrane, hys-werktuie en 'n magdom ander toerusting wat vir die hantering van houers nodig is. 'n Diepsee-ankerplek kan gebruik word wanneer die hawe te vol is en daar nie vasmeergeriewe vir die houerskepe is nie. Die houers word dan by die diepsee-ankerplek waar die skip geanker het, afgelaai en met vragskuite of klein vragbote na die kaai vervoer. 'n Kuslaaiplek is weer 'n laaiplek by 'n kaai sonder kaaihyskrane waar die houers met die skip se eie hyskrane op-of afgelaai word. Op 1 Julie 1977 is die behoueringshawens in onderskeidelik Johannesburg. Kaapstad, Port Elizabeth en Durban geopen. Dit was die eerste maal in die geskiedenis dat vier behoueringshawens gelyktydig in een land geopen is. Gedurende die eerste helfte van 1977 voordat daar volledig na behouering oorgeskakel is, is daar gemiddeld 10000 eenhede per maand ingevoer terwyl die Spoorweë tans meer as 485 000 eenhede deur die plaaslike hawens hanteer. Statistiek maak dit moontlik om te voorspel dat daar in 1985 meer as 648 000 eenhede per maand gehanteer sal word. Dit verteenwoordig 'n groeikoers van 8,66 % in 1981, 5,69 % in 1982 en 'n gemiddelde groeikoers van 5,17% per jaar vir die daaropvolgende drie jaar. Sedert internasionale behouering in Suid-Afrika ingestel is, is daar drie jaar lank baie suksesvol met veral Europa handel gedryf. Dit was vanselfsprekend dat die handelsmoontlikhede sou verbreed. Aan die begin van 1982 is 'n volledige behoueringsdiens ook na die Verre Ooste ingestel, terwyl Australië ook by die uitbreidingsprogram ingesluit word.
Spinnekopagtiges
Taksonomie
Die klas bestaan uit die volgende ordes:
Will Arnett
Will Arnett (gebore 4 Mei 1970) is 'n Amerikaanse akteur, vervaardiger, en skrywer. Hy is bekend vir sy rolle in die rolprente The Lego Movie (2014), Teenage Mutant Ninja Turtles: Out of the Shadows (2016), en The Lego Batman Movie (2017), en in die televisiereeks Arrested Development (2003).
Ivo Michiels
Biografie
Michiels is in Mortsel gebore. Gedurende die Tweede Wêreldoorlog is hy as verpleegster in 'n hospitaal in Lübeck in Duitsland werksaam. Hy het 'n ruk as laboratoriumassistent gewerk en van 1948 tot 1957 as joernalis by Het Handelsblad. In 1965 is hy met Christiane Faes getroud. Van 1957 tot 1978 werk hy by die uitgewer Ontwikkeling.
Combretum erosum
Combretum erosum is 'n struik wat aan die familie Combretaceae behoort. Die spesie is endemies aan Gaboen.
Zimambane
Die Zimambane is 'n takrivier van die Mpuluzirivier, op sy beurt 'n sytak van die Lusutfurivier in Mpumalanga in Suid-Afrika.
Euryops linifolius
Euryops linifolius is 'n struik wat tot die Asteraceae  familie hoort. Die spesie is endemies aan die Wes-Kaap en staan as fynbos bekend, dit is ook deel van die fynbos.
Elaine Paige
Elaine Paige OBK (Orde van die Britse Koninkryk) (née Bickerstaff; * 5 Maart 1948) is 'n Engelse sangeres en aktrise mees bekend vir haar werk in musikale teater.
Endotermies (biologie)
Net voëls en soogdiere is tans bestaande endotermiese groepe diere. Sekere haaie, tuna en marlyn is ook endotermies.
Johan Daisne
Biografie
Thiery begin in 1935 onder die skuilnaam Johan Daisne skryf. Hy publiseer 'n digbundel getiteld Verzen. Dit word gevolg deur ander poëtiese werke, waaronder Het einde van 'n zomer (1940), Ikonakind (1946), Het kruid-aan-de-balk (1953) en De nacht komt gauw genoeg (1961). Saam met Hubert Lampo was hy met sy romans een van die pioniers van magiese realisme in die Nederlandse skryfkuns, waarvan die bekendste De trap van steen en wolken (1942), De man die zijn haar kort liet knippen (1947) (1965), en De trein der traagheid (1953) is.
Sarah Gadon
Sarah Gadon (gebore 4 April 1987) is 'n Kanadese aktrise en regisseuse. Sy is bekend vir haar rolle in die rolprente Cosmopolis (2012), Enemy (2013), The Amazing Spider-Man 2 (2014), en Dracula Untold (2014).
Dan Spielman
Dan Spielman (gebore 1979) is 'n Australiese akteur. Hy is bekend vir sy rolle in die rolprente Tom White (2004) en The Hunter (2011), en in die televisiereeks The Code (2014).
Weerfront
Fronte en frontvlakke
In 'n bepaalde lugsoort is groothede soos temperatuur en vogtigheid oor lang, horisontale afstande gelyk.
Koue fronte het die neiging om warm fronte te agterhaal, waarby die warm lug tussenin opgestoot word. By die styging van warm lug langs ŉ frontvlak sal hierdie lug afkoel, waardeur wolke kan ontstaan wat tot reën kan lei (indien die wolke hoog genoeg strek). By 'n warm front vind die proses oor 'n uitgestrekte gebied langs die front plaas, terwyl bewolking en neerslag by 'n koue front meestal tot 'n smal sone beperk bly.
Louis Paul Boon
Tweede Wêreldoorlog
Na die skryf van 'n ongepubliseerde roman het Boons se amptelike debuut in 1942 plaasgevind met De voorstad groeit. Op aanbeveling van Willem Elsschot ontvang hy daarvoor die Leo J. Krynprijs. Sy volgende roman getiteld Abel Gholarts is losweg gebaseer op die lewe van Vincent van Gogh.
Euryops namaquensis
Euryops namaquensis is 'n struik wat tot die Asteraceae  familie hoort. Die spesie is inheems aan die Noord-Kaap, Wes-Kaap en Namibië. Die plant word bedreig deur oorbeweiding.
Isabelle Gélinas
Isabelle Gélinas (gebore 13 Oktober 1963) is 'n Kanadese aktrise. Sy is bekend vir haar rolle in die rolprent Suivez cet avion (1989) en in die televisiereekse Les dossiers de l'écran (1967), Les jupons de la révolution (1989), en Fais pas ci, fais pas ça (2007).
August Heinrich Hoffmann von Fallersleben
Biografie
In 1860 is hy aangestel as bibliotekaris van Victor I, hertog van Ratibor, in die kloosterkasteel Corvey naby Höxter aan die Weser, waar hy in 1874 oorlede is.
Combretum wilksii
Combretum wilksii is 'n struik wat aan die familie Combretaceae behoort. Die spesie is endemies aan Gaboen.
Alfred Brendel
Biografie
Brendel het sy eerste openbare opvoering op sewentien jaar in Graz gegee. Hy het dit "Die Fuga in Klavierliteratuur" genoem, en bykomend tot fugas deur Bach, Brahms en Liszt, het dit Brendel se eie sonate ingesluit. In 1949 het hy vierde plek behaal tydens die Ferruccio Busoni Internasionale Klavierkompetisie in Bolzano, Italië. Hy het daarna deur Europa en Latyns-Amerika getoer, en mettertyd sy loopbaan opgebou en deelgeneem aan meesterklasse deur Paul Baumgartner, Eduard Steuermann en Edwin Fischer.
Brendel het in 1952 op 21 sy eerste solo-opname gemaak: Liszt se Weihnachtsbaum. Dit was die wêreldpremiére van die werk. Sy eerste concerto-opname, Prokofiëf se Klavierconcerto No. 5, is reeds 'n paar jaar vantevore gemaak. Hy het voortgegaan om 'n aantal ander opnames te maak, insluitende drie volledige stelle van Beethoven se klaviersonates (een vir Vox Records en twee vir Philips Records). Hy was die eerste pianis om die volledige soloklavierwerke van Beethoven op te neem. Hy het ook werke deur Liszt, Brahms (insluitende Brahms se concertos), Schumann en veral Schubert opgeneem. Een van Brendel se belangrikste opname-siklusse is Mozart se volledige klavierconcertos saam met Sir Neville Marriner en die Academy of St Martin in the Fields. Dit is ingesluit as deel van Philips se 180-CD Complete Mozart Edition. Brendel het nie baie Chopin gespeel of opgeneem nie. Dit is egter nie as gevolg van 'n gebrek aan bewondering vir dié komponis nie. Brendel beskou Chopin se Preludes as "die mees manjifieke prestasie in klaviermusiek na Beethoven en Schubert".
Euryops wageneri
Die sederbergharpuis (Euryops wageneri) is 'n struik wat tot die Asteraceae  familie hoort. Die spesie is endemies aan die Noord-Kaap en die Wes-Kaap.
Thea Gill
Thea Gill (gebore 5 April 1970) is 'n Kanadese aktrise. Sy is bekend vir haar rolle in die rolprent 20th Century Women (2016) en in die televisiereekse Queer as Folk (2000) en Castle (2009).
Euryops montanus
Euryops montanus is 'n struik wat tot die Asteraceae  familie hoort. Die spesie is inheems aan die Oos-Kaap, KwaZulu-Natal en Lesotho.
BMW B38
Die B38 word gebruik in voorwielaangedrewe motors (soos die Mini Hatch en BMW 2-reeks Active Tourer), sowel as BMW se tradisionele agterwielaandrywing- en vierwielaandrywingskonfigurasies (xDrive). Die eerste motor om die B38 te gebruik is die BMW i8 hibriedsportkoepee, waar dit gebruik word as 'n dwarsgemonteerde enjin.
Capparis tomentosa
Stam
Die stam het skerp, gepaarde, gehakte stekels. Jong stingels en stekels is bedek met digte fluweelagtige geel hare.
Blare
Die blare vorm tussen die stekels en is afwisselend, langwerpig tot breed ellipties, grys-olyfgroen, bedek met fluweelhare (ondergerol). Die blaarsteel is 4–12 mm lank en fluweelsag.
Aromatiese verbinding
Aromatiese verbindings is die chemiese verbindings (meestal organies) wat een of meer ringe bevat met pi-elektrone wat rondom hulle gedelokaliseer is. In teenstelling met verbindings wat aromatisiteit vertoon, ontbreek alifatiese verbindings hierdie delokalisering. Die term "aromaties" is toegeken voordat die fisiese meganisme wat aromatisiteit bepaal ontdek was en verwys bloot na die feit dat baie sulke verbindings 'n soet of aangename reuk het; nie alle aromatiese verbindings het 'n soet reuk nie, en nie alle verbindings met 'n soet reuk is aromaties nie. Aromatiese koolwaterstowwe, of arene, is aromatiese organiese verbindings wat slegs koolstof- en waterstofatome bevat. Die konfigurasie van ses koolstofatome in aromatiese verbindings word 'n "benseenring" genoem, na die eenvoudige aromatiese verbinding benseen, of 'n "fenielgroep" as dit deel van 'n groter verbinding is.
Nie alle aromatiese verbindings is op benseen gebaseer nie. Aromatisiteit kan ook manifesteer in heteroarene, waar een of meer koolstofatome vervang is deur 'n ander atoom bv. suurstof, stikstof of swawel. In heteroarene wat Hückel se reël volg, dws. vir enkel (monosikliese) ringe, wanneer die aantal π-elektrone daarvan gelyk is aan 4n + 2, waar n = 0, 1, 2, 3, ..., kan dit 'n aromatiese verbinding vorm. Voorbeelde van nie-benseenverbindings met aromatiese eienskappe is furaan, 'n heterosikliese verbinding met 'n vyfledige ring wat 'n enkele suurstofatoom bevat, en piridien, 'n heterosikliese verbinding met 'n sesledige ring wat een stikstofatoom bevat.
Reaksies van aromatiese verbindings
Aromatiese ringstelsels neem deel aan baie organiese reaksies. Die mees algemeen is:
Matthew Ashford
Matthew Ashford (gebore 29 Januarie 1960) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Species (1995) en The Fourth Planet, en in die televisiereekse Days of Our Lives (1965) en The Bay (2010).
Breskens
Breskens is 'n hawedorp aan die Westerschelde in die munisipaliteit Sluis in die provinsie Zeeland, in die suidwestelike Nederlande. Die bevolking tel 4 787 (in 2010).
Suid-Afrikaanse algemene verkiesing van 1984
Verloop
Die verkiesing van Indiërs vir die Raad van Afgevaardigdes is op 28 Augustus gehou. Die "National People's Party" verower 18 van die 40 setels. Die verkiesing is deur die "United Democratic Front" geopponeer en is deur boikotte en protesaksie gekenmerk.
Raad van Afgevaardigdes
]]
Breskens
Geskiedenis
In die negentigerjare, terwyl die visbedryf in 'n terminale agteruitgang was, het toerisme die belangrikste ekonomiese fokus geword en 'n aantal hoë woonstelblokke is aan die waterkant gebou.
Blommerangskikking
Japan
Die Japanse blommerangskikkingskuns, bekend as ikebana, is baie ouer as die Westerse rangskikkingskuns. Nadat die Boeddhisme in die 6de eeu uit China na Japan versprei het, het ikebana ontstaan en wei uit die gewoonte om blomme voor die Boeddhabeelde neer te sit. In teenstelling met die tradisie van die Westerse blommerangskikkings het die Japanse rangskikkings dikwels uit minder blomme bestaan, en dit was gewoonlik nooit simmetries nie.
Harmonie
Die kleure, tekstuur en/of vorm van die blomme moet met mekaar, en ook met die houer en die res van die vertrek, saamsmelt, byvoorbeeld aalwyne in 'n swaar koperhouer in 'n vertrek met growwe, handgeweefde gordyne.
Ritme
Die verskillende lyne in die rangskikking moet almat na die instellingspunt tei en ook by mekaar pas.
Gareth Cliff
Gareth Rhydal Cliff (* 26 Augustus 1977 te Pretoria) is 'n Suid-Afrikaanse omroeper en televisiepersoonlikheid. Cliff het sy radioloopbaan in 1998 by Tuks FM in Pretoria begin en later by 702 Talk Radio as vervaardiger aangesluit terwyl hy nog 'n student was. Hy het by daardie radiostasie gewild geword en het later John Berks se pos op die 702 Breakfast Show in 2001 oorgeneem.
Alitalia
"Nuwe" Alitalia
Op 13 Januarie 2009 begin die "nuwe" Alitalia sake te doen. Die eienaars van Compagnia Aerea Italiana het 25% van die maatskappy se aandele aan Air France-KLM verkoop vir €323 miljoen. Air France-KLM verkry ook 'n opsie om bykomende aandele te koop ná 2013, onderhewig aan sekere voorwaardes.
Henri Bergson
Lewe en invloed
Die invloed van Bergson was hoofsaaklik op die Franse filosofie, onder andere by denkers soos Maurice Merleau-Ponty, Jean-Paul Sartre en Gilles Deleuze. Deleuze skryf in 1966 'n boek oor die filosofie van Henri Bergson, getiteld Le Bergsonisme. Vanaf omstreeks 1990 word daar weer meer aandag verleen aan die filosofie van Bergson, hoewel hy nooit weer so bekend sou word as tydens sy eie lewe nie. Vir die Britse filosoof Bertrand Russell was Bergson se idees nouliks meer as 'n verbeeldingsryke en poëtiese seining van die wêreld.
Lyndie Greenwood
Lyndie Greenwood (gebore 6 Junie 1983) is 'n Kanadese aktrise. Sy is bekend vir haar rolle in die rolprent Cut to the Chase (2016) en in die televisiereekse Being Erica (2009), Nikita (2010), en Sleepy Hollow (2013).
Velociraptor
Bayan Mandahu-formasie
In beide die Bayan Mandahu- en Djadochta-formasie was baie van dieselfde genusse teenwoordig, maar op spesievlak het hulle verskil. Dié verskille in spesiesamestelling kon gewees het vanweë 'n natuurlike grens wat 'n skeiding geskep het tussen die twee formasies, wat geografies redelik naby aan mekaar was. Omdat geen sodanige grens bekend is nie, kan die rede eerder 'n effense tydsverskil wees.
Goeree-Overflakkee
Op hierdie eiland word Seeus gepraat. Goeree-Overflakkee word hoofsaaklik gevorm deur die voormalige eilande Goeree (ook Westvoorn genoem) in die weste en Overflakkee (ook Flakkee genoem) in die ooste.
Munisipale raad
¹ In 2018 Blanco lijst 10.
Venpet-Venoil-ramp
Nadraai
Die twee skepe is later na Algoabaai gesleep waar die oorblywende olie uit die Venoil gepomp is. Na basiese reparasies is hulle na skeepswerwe in Japan vir ingrypende herstelwerk gestuur. Na twee naamsveranderings is die Venoil in Oktober 1984 afgetakel. In 1980 is die Venpet herdoop tot die Alexander the Great en het dit verder diens gedoen as 'n tenksip. In 1984 word die skip by die Kharg-eiland deur 'n Irakese Excocet-missiel getref en so erg beskadig dat dit ook gesloop moes word.
Yarrarivier
Deesdae word die Yarramonding, insluitende die Swanson- en Appleton-dokke, gebruik vir vragversending deur die hawe van Melbourne, wat die besigste op die vasteland is. Die stadsbereik, wat ontoeganklik is vir groter vaartuie, het toegeneem vir vervoer sowel as ontspanningsvaart (insluitend kajak, kanovaart, roei en swem). In onlangse jare word die ontspanningsgebruik van die rivier egter bedreig deur hoë besoedelingsvlakke in die onderste dele. Die bolope bly relatief gesond.
Mamatsikili
Mamatsikili is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Boekbindery
Die vouproses
’n Boek word gedruk in die vorm van velle papier wat aan weerskante ’n sekere aantal (8, 12, 16, 24 of 32) paginas bevat. Die wyse waarop die paginas op die velle gedruk word (die inslag), bring mee dat hulle in die korrekte volgorde verskyn wanneer die vel ’n paar keergevou word. Vroeër is velle met die hand gevou, maar deesdae geskied dit met behulp van ’n voumasjien. Die vouproses word in kruisslae gedoen, met ander woorde elke vou word kruiswaarts op die vorige vou aangebring. Die meeste boeke word saamgestel uit velle met 16 paginas elk. So ’n vel word ’n drieslagvel genoem: na die eerste vou is daar 4 bladsye, na die tweede vou 8 en na die derde vou 16. ’n Vel wat net een keer gevou word, word ’n folio genoem, en boeke wat uit foliobladsye bestaan (omtrent 40 cm hoog), word foliante genoem. Wanneer die velle twee maal gevou word, word van ’n kwarto gepraat. ’n Vel van 16 paginas wat drie keergevou word, word ’n octavo genoem omdat daar 8 bladsye aan elke kant van die vel is. Velle papier kan ook in parallelslae gevou word, maar die meeste binderye se masjiene kan nie tegelyk kruis- en parallelvoue maak nie.
Die boekblok
Die eerste en laaste pagina van die boekblok word met ’n skutblad bedek voordat die boek in die band gehang word. Voordat die boekblok in die band gehang word, word dit eers aan drie kante oopgesny, sodat die paginas nie meer aan mekaar vassit nie. Die snywerk word gedoen deur ’n masjien wat die boekblok in een beweging met drie lemme sny. Daarna word die boekblok in ’n rondsetmasjien teen ’n bewegende, geribde halwe silinder gedruk sodat die rug rond gemaak word. In sommige gevalle word die bokant of kop van die boek gekleur deur oor die oopgesnyde bladsye te verf. Dit help om te voorkom dat stof tussen die oopgesnyde bladsye kom. Soms word al drie die kante van die gesnyde boekblok gekleur.
Conservapedia
Conservapedia is een van verskeie konserwatiewe en Christelik-getematiseerde webwerwe wat die uitleg van hoofstroomwebwerwe na-aap om verregse of fundamentalistiese Christelike alternatiewe te bied. Die webwerf is al gekritiseer, beide van binne en buite die Verenigde State van Amerika, vir subjektiwiteit en onakkuraatheid.
Marco Polo-brug-insident
Die Marco Polo-brug-insident, ook bekend as die Lugoubrug-insident (vereenvoudigde Chinees: 卢沟桥事变; Tradisionele Chinees: 盧溝橋事變; pinyin: Lúgōuqiáo Shìbiàn) of die Dubbel-Sewe Insident (七七事;七七事; 七七事; Qīqī Shìbiàn; ), was 'n geveg in Julie 1937 tussen China se Nasionale Revolusionêre Leër en die Imperiale Japannese Leër.
Viljoensdrif
Viljoensdrif is 'n dorp in die verrenoorde van die Vrystaat, in Suid-Afrika. Die dorp is 10 km noordoos van Sasolburg en baie naby aan Vereeniging in Gauteng geleë.
Israeliese Standaardtyd
Geskiedenis
Aan die begin van die Britse mandaat is die tydsone van die mandaatgebied (die hedendaagse Israel en Jordanië) op Kaïro se tydsone gestel (dieselfde as Athene), wat twee uur voor Greenwich-gemiddelde tyd is. Die unieke "Israeliese Standaardtyd" het in werking getree met die stigting van die Staat Israel in 1948, wat Israel die gesag gegee het om hul eie tyd te bepaal, spesifiek om dagligtyd te bespaar.
Maerua kaokoensis
Die sweepstokknoppiesboontjie (Maerua kaokoensis) is 'n boom wat deel is van die Capparaceae familie. Die spesie is endemies aan Namibië.
Die boom se FSA-nommer is 133.8.
Leeugamkadam
Die Leeugamkadam is ‘n besproeiingsdam in die Leeurivier in die Karoo.
Ash-Shu'ara
Ash-Shu‘arâ (Arabies: الشعراء, "Die Digters") is die 26ste soera, of hoofstuk, van die Koran. Dit bevat 227 ajat, of verse, en is vermoedelik in Mekka aan Mohammed geopenbaar.
2019 Formule Een-seisoen
Pirelli was weereens die enigste bandverskaffer vir die 2019-seisoen.
Krystian Zimerman
Krystian Zimerman (gebore op 5 Desember, Zabrze) is 'n Poolse pianis en dirigent wat al beskryf is as een van die beste lewende pianiste. Hy het in 1975 die 9de Internasionale Chopin Klavierkompetisie gewen.
Euryops transvaalensis
Euryops transvaalensis is 'n struik wat tot die Asteraceae  familie hoort. Die spesie is inheems in Gauteng, KwaZulu-Natal, Mpumalanga, Noordwes, die Vrystaat asook Eswatini en Zimbabwe.
Akrosoom
'n Sekere persentasie van sperme verloor hul akrosoom sonder chemiese stimulasie vanaf die ovum. In so geval word dit n "spontane akrosoomreaksie" genoem, en so sel is nie in staat om die eiersel te bevrug nie. Sommige sperme verloor ook hul akrosoom spontaan wanneer hulle doodgaan. Albei hierdie weergawes van die spontane akrosoomreaksie moet in ag geneem word wanneer die persentasie akrosoom-intakte selle geevalueer word. Hierdie evaluasie kan op verskeie maniere gebeur, waarvan fluoresensie mikroskopie en floei sitometrie twee populêre metodes is.
Sitka
In 1845 is die Russies-Ortodokse Kerk se sendingskool geopen wat onderwys in inheemse tale (Aleoeties, Tlingit en die Eskimotaal Inuïties), geneeskunde en Latyn aangebied het.
Shisakashayingwe
Die Shisakashayingwespruit is 'n klein sytak van die Letabarivier in die Limpopo-provinsie van Suid-Afrika. Dit vloei op die oosgrens voor dit binne die Krugerwildtuin aan die regterbank van die Letaba aansluit.
Euryops othonnoides
Euryops othonnoides is 'n struik wat wat tot die Asteraceae  familie hoort. Die spesie is endemies aan die Noord-Kaap en die Wes-Kaap.
Pous Sixtus IV
Pontifikaat
Sixtus IV is een van verskeie pouse wat verdink word van homoseksualiteit. Die basis hiervoor word gevind in die dagboek van Stefano Infessura een van die vyande van die pous.
Nalatenskap
Die pous het ook die wetenskap probeer bevorder. Hy het 'n bul gepubliseer wat biskoppe toegelaat het om die lyke van veroordeelde misdadigers en ongeïdentifiseerde lyke aan dokters en kunstenaars te gee vir disseksie. Dit was die reëling wat Vesalius en Jan Stephen van Calcar in staat gestel het om die anatomiese teks "De humani corporis fabrica" saam te stel.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Manometer
Elektriese manometer
Die elektriese manometer (ionisasiemanometer) word vir die meet van uiters lae drukke gebruik: Dit bevat 'n gloeidraad wat elektrone kan uitsend en 'n anode wat die elektrone kan versnel en versamel. Daardeur word 'n gas tussen die elektrodes geïoniseer, en die ionisasie word deur die druk van die gas beïnvloed. Die uiters klein stroompie (10-9 ampère) wat deur die gas vloei, is dan eweredig aan die druk in die gas.
Uitbarstingskolom
'n Algemene verskynsel by ontploffende uitbarstings is 'n kolomstorting, wanneer die uitbarstingskolom te dig raak dat lugstrome die materiale hoog die lug in kan voer en dit teen die hange van die vulkaan afstroom in piroklastiese strome of stuwings (hoewel laasgenoemde minder dig is). In sekere gevalle, wanneer die materiaal nie dig genoeg is om neer te stort nie, kan dit pirocumulonimbuswolke vorm.
Lugverkeer
Soortgelyke skade is in 1989 aan 'n vliegtuig aangerig bo die berg Redoubt in Alaska. Ná die uitbarsting van die berg Pinatubo in die Filippyne in 1991 is vliegtuie met 'n ompad laat vlieg, maar 16 vliegtuie is desnieteenstaande beskadig deur fyn as wat oor 'n groot gebied in Suidoos-Asië versprei het. Van hulle was tot 1 000 km van die vulkaan af.
Georg John
Georg John (23 Julie 1879 – 18 November 1941) was 'n Duitse akteur. Hy was bekend vir sy rolle in die rolprente Peer Gynt (1919), Marie Antoinette - Das Leben einer Königin (1922), Die Nibelungen: Kriemhild's Revenge (1924), en M (1931).
Jan de Klerk
Politieke loopbaan
Hy het die volgende portefeuljes in die Parlement beklee: Arbeid en Openbare werke (1954–1958), Arbeid en Mynwese (1958–1961), Binnelandse Sake, Arbeid en Immigrasie (1961), Binnelandse Sake en Onderwys, Kuns en Wetenskap (1961–1966), Onderwys, Kuns en Wetenskap en Inligting (1966–1967), en Nasionale Opvoeding (1967–1968). As Minister van Nasionale Opvoeding is hy in staat gestel om sy breë benadering tot die onderwys te ontplooi. Hy het in 1962 die Wet op die Nasionale Adviserende Onderwys deurgeloods ten einde deskundige hulp te verkry met die bepaling van sy onderwysbeleid. Die Raad het egter nie in sy doel geslaag nie en is later afgeskaf.
Euryops evansii
Die plant het 'n subspesie:
Nissan 350Z
Oorsig
As gevolg van sy 3,5-liter verplasing, is dit buite Japan onder die naam "350Z" verkoop. In Japan is die verkope van die Roadster tydelik opgeskort tot die bekendstelling van die Z34 Roadster in Oktober 2009, op dieselfde tyd as wat die koepee in Desember 2008 in die Z34-model omskep is. In sommige markte, soos die Noord-Amerikaanse mark, is die Z34-koepee en hierdie model Roadster saam verkoop vanaf die bekendstelling van die Z34-koepee tot die bekendstelling van die Z34 Roadster.
240Z Concept
Dit is gebaseer op die FM-platform wat in die V35 Skyline/G35-sedan gebruik word, met 'n voor-agter massaverdeling van 53:47.
Spermsel
Die menslike spermsel is haploïed en bevat dus slegs die helfte soveel chromosome as die liggaamselle van die vader. Dit moet dus saamsmelt met die vroulike gameet, die ovum (eiersel), om bevrugting te bewerkstellig en ’n sigoot te vorm wat gewoonlik verder tot ’n embrio ontwikkel. Die sigoot is dus ’n diploïede sel met ’n volledige getal chromosome (twee halwe stelle, een van elke ouer).
In die mens bevat elke gameet, manlik of vroulik, ’n unieke geslagschromosoom wat tydens bevrugting die geslag van die sigoot bepaal. Die eiersel sal altyd ’n X-chromosoom bydra, maar ’n spermsel kan ’n X- óf Y-chromosoom bevat. As die sperm wat die ovum bevrug ’n X-chromosoom het ('n 50/50-kans), sal die sigoot vroulik wees met ’n genotipe "XX". As die sperm egter ’n Y-chromosoom bevat, sal die sigoot manlik wees met die genotipe "XY".
Nissan 350Z
240Z Concept
Die vorige Z-motor was beskikbaar in tweesitplek- en viersitplek-2-vir-2-variasies met 'n lang asafstand, maar die nuwe model is 'n tweesitplek. Oorspronklik is vier sitplekke op versoek van die Noord-Amerikaanse mark by die reeks gevoeg, maar die Skyline 2-deur-koepee (Infiniti G35-koepee), wat nuut na Noord-Amerika uitgevoer is, moes gebruikers wat vier sitplekke wou hê akkommodeer. Die asafstand is 2650 mm omdat dit die kortste asafstand moontlik was met die V35 Skyline/G35 se brandstoftenk, om koste te bespaar.
Aanpassingskapasiteit
Eienskappe
Aanpassingskapasiteit kan op 'n aantal verskillende maniere verbeter word. 'n Verslag deur die Oorsese Ontwikkelingsinstituut stel die plaaslike aanpassingskapasiteitraamwerk (LAC) bekend, wat vyf kernkenmerke van aanpassingskapasiteit bevat. Dit sluit in:
Verval van die Bronstydperk
Verval
In die eerste stadium van die tydperk is feitlik elke stad tussen Pylos en Gasa gewelddadig verwoes, en baie stede soos Hattusa, Micene en Ugarit is verlate gelos. Volgens Robert Drews is "byna elke groot stad in die Oos-Mediterreense wêreld" vernietig binne 40-50 jaar aan die einde van die 13de eeu v.C. en die begin van die 12de eeu v.C., en baie van hulle is daarna nooit weer bewoon nie.
Herstel
Kort ná 1000 v.C. het Irannese volke soos die Perse, Mede en Parte in antieke Iran begin verskyn. Dié groepe het vroeëre nie-Indo-Europeessprekende volke soos die Kassiete, Horiete en Goeteërs uit die noordweste van die streek verdryf. Die Elamiete en Manneërs het egter steeds onderskeidelik die suidweste en Kaspiese See-streek oorheers.
Emanuel Reicher
Emanuel Reicher (18 Junie 1849 – 15 Mei 1924) was 'n Duitse akteur. Hy was bekend vir sy rolle in die rolprente Heimat und Fremde (1913) en Crown of Thorns (1923).
Adansonia digitata
Die Boabab is die mees bekende van die agt kremetartspesies, en was die eerste om wetenskaplik beskryf te word. Dit is die enigste van die agt spesies wat inheems aan Afrika is, en word redelik algemeen aangetref in die warm, droë bosveld, savanne en droë woude van Afrika. Dit is ook inheems aan die kusstrook van die Comoro-argipel.
Die boom staan ook bekend as die kremetartboom en Afrika-kremetart.
Enrico Pace
Biografie
In die 2003/2004 seisoen het Pace verskeie debute gemaak met onder andere die München Filharmoniese Orkes wat deur Yakov Kreizberg gedirigeer is, die Bamberger Simfonieorkes wat deur Walter Weller gedirigeer is en die BBC Filharmoniese Orkes wat deur Gianandrea Noseda gedirigeer is. Enrico Pace het ook saam met o.a. die dirigente Andrey Boreyko, Mark Elder, Janos Fürst, Junichi Hirokami, Eliahu Inbal, Jan Latham-Koenig, Kazimirz Kord, Alexander Liebreich, Gianandrea Noseda, Tuomas Ollila, Tadaaki Otaka, Stanislav Skrowaczewski, Bruno Weil en Antoni Wit gewerk.
Slawiërs
Teks in onderskrif
Godsdiens
Vroeë bronne bevat besonderhede oor name en beelde van godhede, Wes-Slawiese tempels (soos dié van Kaap Arkona op die Duitse Oossee-eiland Rügen, heiligdomme in Szczecin (Stettyn) wat aan die godheid Triglaf gewy is asook ’n heiligdom van die god Svarocic in Rethra), van boomkulte en orakels. Sekere tradisies soos die gebruik van amulette dui op kontak met Iraniërs en Turkse volke.
Kerstening
Die kerstening van Slawiese volke het met die uitbreiding van die Romeinse en Bisantynse kultuur in Oos- en Sentraal-Europa begin. In die 6de eeu het Christelike sendelinge die Kroate uit Aquileia in Noord-Italië tot die Christendom bekeer, terwyl Salzburg in die 8ste eeu die sentrum vir sendelinge in Sloweense stamgebiede was. Tydens die heerskappy van Karel die Grote is die kerstening van die Wende, Tsjegge (vanuit Regensburg), Abodriete en Elbiese Slawiërs (vanuit Verden an der Aller) georganiseer. Die Serwiërs het omstreeks 850 by die oostelike kerke aangesluit. Die Slawiese monnikebroers Cyrillus en Methodius het as sendelinge in die Groot-Morawiese Ryk gewerk en later by Rome aangesluit.
Padang
Padang (Indonesies: veld/vlakte) is 'n stad in Indonesië op die Sumatra-eiland in die Wes-Sumatra-provinsie. Padang is die provinsiale hoofstad.
Desuk
Desuk (Arabies: دسوق Dosūq) is 'n stad in die noorde van Egipte, wat aan die Nylrivier geleë is. Die stad het 'n bevolking van 129 604 in 2009 gehad. Dit is 80 km oos van Alexandrië geleë en maak deel uit van die Kafr El-Sheikh-governorate.
Soldatejas
'n  Soldatejas (Engels: trench coat) is 'n militêre oorjas of 'n reënjas gemaak van waterdigte swaar katoen, leer of poplin. Dit het oor die algemeen 'n verwyderbare geïsoleerde voering met volskouermoue. Die klassieke weergawes kom in verskillende lengtes wat wissel bo die enkels (die langste) tot bo die knie (die kortste). Dit was oorspronklik 'n kleredragitem vir weermagoffisiere (ontwikkel voor die oorlog, maar aangepas vir gebruik in die loopgrawe van die Eerste Wêreldoorlog, vandaar sy naam) en toon hierdie invloed in sy stilering.
Sandale
Mense dra gewoonlik sandale of ander oop skoene in warmer klimate of tydens die warmer dele van die jaar om hul voete koel en droog te hou. Die risiko van die ontwikkeling van atleetvoet is laer as met toe skoene, en die dra van sandale of plakkies kan deel wees van die behandelingsplan vir so 'n infeksie.
Columbiaanse uitwisseling
Vee
Aanvanklik het die Columbiaanse uitwisseling van vee hoofsaaklik in een rigting plaasgevind, van Europa na die Nuwe Wêreld, aangesien baie meer diere in die Eurasiese streke gedomestikeer was. Perde, donkies, osse, varke, beeste, skape, bokke, hoenders, groot honde, katte en bye is algemeen deur inheemse volke aanvaar vir vervoer, kos en ander gebruike. Een van die eerste Europse uitvoere na die Amerikas, die perd, het die lewe van baie inheemse Amerikaanse volke in ’n groot mate verander. Die bergvolke het nomades geword en bisons op perde gejag in plaas daarvan om landbou te beoefen. Op die vlaktes het die inheemse volke hulle gebiede met perde uitgebrei. Die diere is as so waardevol beskou dat rykdom aan hulle gemeet is. Perde het vroeër in Amerika uitgesterf.
Charlotte Hegele
Charlotte Hegele (gebore 12 November 1990) is 'n Kanadese aktrise. Sy is bekend vir haar rolle in die televisiereekse Haven (2010), Bomb Girls (2012), en When Calls the Heart (2014).
Vulkaniese Sewe Kruine
Die Vulkaniese Sewe Kruine of Vulkaniese Sewe Spitse is die hoogste vulkane op elk van die sewe kontinente, nes die Sewe Kruine die hoogste bergspitse op elke kontinent is. Om al sewe kruine uit te klim is 'n bergklimuitdaging, wat die eerste keer in 1999 voorgestel is.
Definisies
Vanweë verskillende vertolkings van kontinentale grense (geologies, geografies, geopolities) bestaan verskeie definisies vir die hoogste kruine per kontinent asook die getal kontinente. Die getal van sewe kontinente wat in dié artikel gebruik word, is geskoei op die kontinentmodel wat in Wes-Europa en die Verenigde State gebruik word. Die kontinente word geologies en geografies bepaal, nie geopolities nie.
Australië
Hoewel 'n paar kleiner en onaktiewe vulkane op die Australiese vasteland voorkom, word die eiland Nieu-Guinee vir dié lys as deel van die kontinent Australië beskou. Verskeie wetenskaplike geskrifte wat in die 1970's en 1980's geskryf is, bevestig dat die berg Giluwe in Papoea-Nieu-Guinee in werklikheid 'n ou, geërodeerde vulkaan is,  anders as die hoër berge van Nieu-Guinee wat almal 'n nievulkaniese oorsprong het.
Kombersjas
Die duffeljas het aanvanklik ontstaan uit die Poolse militêre jas, wat ontwikkel is in die 1820's. Die kappie en tokkelhegstukke was gewild gewees en die item versprei daarna oor die hele Europa teen die 1850's. In die 1850s het kleremaker John Partridge die eerste weergawe van die duffeljas vervaardig. Teen 1890 was dit as standaard verskaf aan die Koninklike Britse Vloot, en veldmaarskalk Lord Montgomery was 'n bekende draer van die jas in die Tweede Wêreldoorlog. Na afloop van die oorlog, het die jasse vryelik beskikbaar geword as surplusvoorraad van die regering, en het veral gewild geword by studente.
Geskiedenis
In die 1890's het die Britse Admiraliteit besluit op 'n aantal vervaardigers om woljasse te produseer vir die Britse Vloot, waarna dit na verwys is as die "konvooijas" Die vloot het 'n kameelkleur variant uitgereik as 'n staande item van warm klere tydens Eerste Wêreldoorlog.
Gladiolus rehmannii
Gladiolus rehmannii is 'n meerjarige geofiet wat tot die genus Gladiolus behoort. Die plant is inheems aan Gauteng, Noordwes en Botswana.